สวัสดีค้ะคืออยากทราบว่า หลังประจำเดือนหมด1วันแล้วกินยาคุมรายเดือนเม็ดแรก แฟนหลั่งใน คือมีโอกาสท้องไหมคะ (ก่อนหน้าจะมีประจำเดือนกินยาคุมรายเดือนหมดไปแผงหนึ่งแร้ว)
สวัสดีค่ะ หากได้ทานยาคุมกำเนิดหมดไปแล้ว 1 แผง และได้ทานยาแผงที่ 2 ต่อได้อย่างถูกต้อง ยาคุมกำเนิดก็จะออกฤทธิ์ในการป้องกันการตั้งครรภ์ได้อย่างต่อเนื่อง และสามารถที่จะมีเพศสัมพันธ์ได้ตั้งแต่เม็ดแรกที่ทานค่ะโดยหากเป็นยาคุมชนิดที่มี 21 เม็ด เมื่อทานครบ 21 เม็ดแล้ว ก็ให้เว้นระยะ 7 วัน ก่อนที่จะเริ่มทานยาแผงใหม่ โดยไม่ต้องสนใจว่าประจำเดือนจะหมดในวันใด หรือหากเป็นชนิดที่มี 28 เม็ด เมื่อทานยาครบ 28 เม็ด ก็ให้เริ่มทานยาแผงใหม่ต่อได้เลย โดยไม่ต้องสนใจว่าประจำเดือนจะหมดในวันใดเช่นกันแต่หากไม่ได้ทานแผงที่ 2 ต่อจากแผงแรกได้อย่างถูกต้องดังกล่าว ยาคุมก็อาจจะไม่ออกฤทธิ์คุมกำเนิดได้อย่างต่อเนื่อง เช่น หากเว้นระยะเกิน 7 วัน แล้วจึงเริ่มทานแผงใหม่ เมื่อมีเพศสัมพันธ์ ก็จะมีโอกาสตั้งครรภ์ได้ เป็นต้น